open-index/open-wikipedia-markdown huggingface dataset:
Ставрос (Урумлак)

**Ставрос** () — село во Берско, Егејска Македонија, дел од денешната Општина Гида, во Централна Македонија, Грција.

## Географија и местоположба

Селото се наоѓа на единаесет километри североисточно од градот Бер, а четиринаесет километри западно од градот Гида, крај самиот главен пат од Гида за Бер, на надморска височина од 10 метри. Вкупната површина на селскиот атар изнесува 14 квадратни километри.

Сместено е во областа Урумлак.

## Историја

Во минатото, селото претставувала мала чифлигарска населба. Селото како и поголемиот број на села од областа Урумлак, од постаро време било населено со Грци.

По Првата светска војна во 1922 година, во селото биле населени грчки бегалци. Во 1928 година, Ставрос било мешано село со 27 грчки доселенички семејства со вкупно 130 жители. Втор голем бран на доселување во селото, главно од грчки доселенички семејства, се случил по 1935 година, по извршените мелиорации и исушувањето на Ениџевардарското Блато.

## Стопанство

Ставрос е многу богато село, бидејќи располага со плодни обработливи површини кои даваат високи приноси. Населението произведува памук и шеќерна репка.

## Население

Според Васил К’нчов („Македонија. Етнографија и статистика“) во 1900 година во *Ставрос*, Берска каза, живееле 120 Грци христијани. По податоци на секретарот на Бугарската егзархија, Димитар Мишев („La Macédoine et sa Population Chrétienne“) во 1905 година навел дека во Ставрос (Stavros) живееле 45 Грци.

Селото со пописот од 1913 година е забележано со 154, а во 1920 година со 188 жители. По 1923 година биле населени 27 грчки доселенички семејства со вкупно 130 жители, така што селото во 1928 година, како мешана населба, пораснало на 277 жители. Населението покажало голем пораст по 1935 година, односно по исушувањето на Ениџевардарското Блато и по извршените мелиорации во ова подрачје. Поради ослободувањето на нови плодни обработливи површини тука биле населени и други, претежно грчки доселенички семејства. Така, селото во 1940 година покажало пораст, кога биле попишани 746 жители, во 1951 година имало 878, во 1961 година 1.114, во 1971 година 1.230, во 1981 година 1.339, а во 1991 година 1.529 жители.

Во пописот спроведен во 2001 година, селото било попишано со 1.498 жители. Во најновиот спроведен попис од 2011 година во Грција, селото било забележано со 1.229 жители.

## Самоуправа и политика

Селото припаѓа на општинската единица Антигониди со седиште во селото Кавасила, која припаѓа на поголемата општина Гида, во округот Иматија. Воедно, селото е дел од општинскиот оддел Ставрос, во кој е единствено село.
## Општествени установи

* Полициска станица, задолжена за контрола и надзор и на неколку околни села

## Наводи

Категорија:Гида
Вранешнички апостол

**Вранешнички апостол** — одломка од кирилички полн апостол од втората половина на XIII век. Наречен е според македонското село Вранештица - Кичевско, од каде што му е испратен на А. Михановиќ. Содржи фрагмент од Делата на Светите Апостоли (А1:1-17:15 со две лакуни: А14:4-15:13, А15:37-16:35). Препишан е од архаична предлошка со траги од глаголичната охридска традиција, која наоѓа одраз пред сè во лексиката на краткоапракосните четива, додека комплеторните се дополнувани од предлошка поврзана со преславските традиции. Вранешничкиот апостол е еден од ретките претставници на апостолите од првата редакција со целосен текст. По правописно-јазичните особености е карактеристичен претставник на Кратовската книжевна школа: едноеров правопис (само ь), тенденција кон употреба само на малата носовка, ограничено мешање на носовките под влијание на охридските традиции, потврди за изговорот на  ѫ како *у* во согласност со северномакедонската средина. Издаден и проучен е од Блаже Конески.

## Наводи

Категорија:Средновековна македонска книжевност
Архивска зграда

**Архивска зграда** е објект или пак тоа се повеќе објекти, што според локациската, градежно-архитектонскаа и др. пропишани норми ги задоволува основните архивистички стандарди и норми, за да може успешно да се извршува основната дејност на архивот, а тоа е преземање, чување, зашттита, средување, обработка и користење на архивската граѓа.

Архивската зграда треба да исполнува одредени услови, што се однесуваат на: 
*Видот на архивот
*Територијалната надлежност на која архивот ја врши својата дејност
*Вкупниот бр. на иматели на архивска граѓа (приоритетни и неприоритетни).
*Количината на документиран материјал и архивска граѓа, што се создава кај имателите на архивска граѓа
*Честота на корисници на архивска граѓа.

Додека пак,  објектот треба да исполнува основни стандарди: 
*Соодветна локација, урбанистичко – технички услови и можност за доградба или надградба на објектот.
*Функционална намена на просториите ( депоа, библиотека, читална, сала за состаноци, сала за изложби и сл.) и
*Техничка опременост на архивот.

## Наводи

Категорија:Архивистика
Микрофилм

мини
**Микрофилм** е филм на кој е извршено фотографско снимање, микрофилмувањето се прави така што се намалува сликата на толку мала големина што не може да се прочита без оптички помагала, микрочитач. Постојат три вида микрофилм: негатив, позитив и дијазо.

Категорија:Архивистика
Категорија:Складирање на информации
Ниси (Берско)

**Ниси** (, книжевно: *Νησίον*, *Нисион*) — село во Берско, Егејска Македонија, дел од денешната Општина Гида, во Централна Македонија, Грција.

## Географија и местоположба

Селото се наоѓа на околу шест километри западно од градот Гида и на 22 километри североисточно од градот Бер, на надморска височина од 12 метри. Површината на селскиот атар изнесува 34 квадратни километри.

Сместено е во самото Солунско Поле.

## Историја

Порано, селото претставувало чифлигарска населба населена со Македонци, на самата македонско-грчка јазична граница.

За време на борбата за Македонија, Ниси станало база на андартските напади кон селата во околните области Вардарија, Сланица и Бојмија и затоа во март 1906 година било опожарено од четите на Апостол Петков и Лука Иванов.

По Првата светска војна во 1922 година, во селото биле населени грчки бегалци. Во 1928 година, во селото имало 43 бегалско семејства со вкупно 173 жители..

## Стопанство

Селото е многу богато, бидејќи располага со плодни обработливи површини, а основни производи на населението се памукот и шеќерната репка.

## Население

Во пописот од 1913 година во селото се забележани 396, а во 1920 година 380 жители. По 1923 година во селото биле населени 43 бегалски семејства со вкупно 175 жители. На тој начин, селото станало мешано и како такво во 1928 година било забележано со 574 жители. Поради извршените мелиорации и добивањето на нови обработливи површини, по 1933 година тука се населиле и други бегалски семејства и жители од селата Драчкуп, Чорново, Гуменџе и други, така што селото во 1940 година пораснало на 1.127 жители. Во 1951 година Ниси имало 1.289, во 1961 година 1.477, во 1971 година 1.450, во 1981 година 1.644, а во 1991 година 1.648 жители.

Во пописот спроведен во 2001 година, селото било попишано со 1.519 жители. Во најновиот спроведен попис од 2011 година во Грција, селото било забележано со 1.379 жители.

## Самоуправа и политика

Селото припаѓа на општинската единица Гида со седиште во истоимениот град, која припаѓа на поголемата општина Гида, во округот Иматија. Воедно, селото е дел од општинскиот оддел Ниси, во кој покрај Ниси влегува и малото село Санда.

## Културни и природни знаменитости

;Цркви
* Црква „Св. Бессребреници“ — главна селска црква, изградена во 1813 година, прогласена за споменик на културата во 1986 година.

## Личности

;Починати во Ниси
* Гоно Јотов (1880 - 1911) — гркомански андартски капитан

## Наводи

Категорија:Гида
Ниси

**Ниси** може да се однесува на следниве места:

* Ниси (Берско) — село во Берско, Егејска Македонија
* Ниси (Касандра) — село на Халкидик, Егејска Македонија

Категорија:Женски имиња
Нихор

**Нихор** може да се однесува на следниве места:

* Нихор (Серско) — село во Серско, Егејска Македонија
* Нихор (Солунско) — село во Берско, Егејска Македонија
* Нихор (Урумлак) — село во Берско, Егејска Македонија
Руме

мини|Главниот извор на Руме
мини|Руме неколку метри зад нејзиниот извор
мини|Руме во зима во Катленбург

**Руме** () — десна притока на реката Лајне, долга 48 километри, во јужниот дел на сојузната покраина Долна Саксонија, Германија.

Нејзиниот извор е најобилен карстен извор во Средна Европа. Водата потекнува од подземни притоки од планинскиот масив Харц.

## Извор

Изворот на Руме се наоѓа во источниот дел на Ротенберг, недалеку од североисточниот дел на општината Румшпринге и е достапен на неколку минути од еден паркинг.

## Тек

Руме тече од нејзиниот извор низ Румшпринге и потоа главно кон северозапад преку Гиболдехаузен и Билсхаузен. Подоцна, во неа се влева Одер, која не само што е подолга, туку и со поголем проток на вода. Неколку километри понатаму во Руме се влева Зезе, уште една силна притока од Харц. На крајот се влева северозападно од Нортхајм во Лајне. Тука тече со 16,5&nbsp;м3/с просечно, многу повеќе отколку Лајне (9,8&nbsp;м3/с).

### Места

Места низ кои поминува Руме:

* Румшпринге
* Ридерсхаузен
* Волерсхаузен
* Гиболдехаузен
* Билсхаузен
* Линдау
* Вахенхаузен
* Катленбург
* Берка
* Елферсхаузен
* Нортхајм

### Притоки

Притоки на Руме се *(во заградите се местата на устието)*:

## Водени спортови

Руме е пловна преку целата година за кајаци и кануа, кои можат да се изнајмат.

## Хидроенергија

Во Нортхајм се користат водите на Руме во хидрокинетична централа со 650 KW моќност. Покрај таа, постојат помали централи во Елферсхаузен и Катленбург.

## Наводи

## Надворешни врски

* Опис за изворот на Руме

Категорија:Реки во Долна Саксонија
Топирамат

**Топирамат** е антиконвулзивен лек. Бил откриен во 1979 година.

Комерцијална употреба на лекот започнала во 1996 година. Се користи во третман на епилепсија кај деца и возрасни.

Овој лек успешно се користи во третман на алкохолизам, метамфетаминска зависност, кокаинска зависност, гојазност.

## Наводи

Категорија:Антиконвулзиви
Категорија:Американски пронајдоци
Градска парохија

**Градска парохија** — македонска православна парохија, дел од Велешкото архијерејско намесништво на Повардарската епархија на МПЦ - ОА. Парохијата ги опфаќа селата Градско (парохиско седиште), Виничани, Уланци, Ногаевци, Долно Чичево, Горно Чичево, Подлес, Скачинци, Грнчиште и Свеќани.

## Цркви

Ова е список на црквите во парохијата.

## Наводи

## Надворешни врски

*
Триховишта

**Триховишта** (, *Камбохори*; книжевно: *Καμποχώριον*, *Камбохорион*, до 1927 година: *Τριχοβίστα*, *Триховиста*) — село во Берско, Егејска Македонија, дел од денешната Општина Гида, во Централна Македонија, Грција.

## Географија и местоположба

Селото се наоѓа на шест километри западно од градот Гида, крај главниот пат што води од Гида за градот Бер, на надморска височина од 20 метри. Површината на селскиот атар изнесува 15 квадратни километри.

Сместено е во областа Урумлак.

## Историја

Триховишта во минатото било мала чифлигарска населба.

По Првата светска војна во 1922 година, во селото биле населени грчки бегалци. Во 1928 година, Триховишта се смета за мешана населба со 50 бегалски семејства со вкупно 206 жители..

Во 1927 година селото е преименувано во Камбохори (*Καμποχώρι*).

## Стопанство

Земјиштето е многу плодно и целосно се наводнува. Населението главно се занимава со земјоделство, а основни производи се памук, шеќерна репка и други производи.

## Население
Според Васил К’нчов („Македонија. Етнографија и статистика“) во 1900 година *Трихлево* е село во Берската каза и во него живееле 200 Грци христијани. По податоци на секретарот на Бугарската егзархија Димитар Мишев („La Macédoine et sa Population Chrétienne“) во 1905 година во *Трихлево* (Trihlevo) живееле 320 Грци. Постои голема веројатност К’нчов и Бранков да ги имаат помешано Триховишта и Трихлево (Општина Гида).

Во пописот од 1913 година во селото биле забележани 206, а во 1920 година 259 жители. По 1923 година во селото биле сместени 50 бегалски семејства со вкупно 206 жители. Така селото пораснало и во 1928 година како мешана населба имало 478, а во 1940 година 659 жители. Во пописот од 1951 година биле забележани 772, во 1961 година 824, во 1971 година 791, во 1981 година 876, а во 1991 година 916 жители.

Во пописот спроведен во 2001 година, селото било попишано со 768 жители. Во најновиот спроведен попис од 2011 година во Грција, селото било забележано со 690 жители.

## Самоуправа и политика

Селото припаѓа на општинската единица Гида со седиште во истоимениот град, која припаѓа на поголемата општина Гида, во округот Иматија. Воедно, селото е дел од општинскиот оддел Триховишта, во кој е единствено село.

## Наводи

Категорија:Гида
Севендекли (Кукушко)

**Севендекли ** () — село во Општина Кукуш во Кукушкиот округ, Егејска Македонија, денес во областа Централна Македонија, Грција.

## Географија и местоположба

Селото се наоѓа на 15 километри североисточно од градот Кукуш, на неколку километри од грчко-македонската граница, во близина на североисточниот брег на Дојранското Езеро на планината Круша. Селото се наоѓа на надморска височина од 518 метри.

Севендекли опфаќа површина од 35 квадратни километри.

## Историја

По крајот на Балканските војни, селото било вклучено во составот на Грција. На пописот од 1913 година, во селото биле евидентирани 464 жители, додека во 1920 година 445 жители Турци. Според Лозанскиот договор, во селото било населено грчко население од Мала Азија, Источна Тракија и Понд, додека од селото се иселиле муслиманските жители. Во 1926 година, селото било преименувано во Епталофос.

## Демографија

Во 1928 година селото било чисто бегалско со 119 жители бегалци., додека во 1940 година селото броело 201 жител. Селото во пописот од 1951 година броело 175 жители, на пописот од 1961 година, во селото живееле 601 жител, во 1971 година имало 585 жители, во 1981 година имало 505 жители, додека во 1991 година имало 719 жител. Денеска, населението на селото е 521 жител според пописот од 2001 година.

## Наводи

Категорија:Кукуш
Циркус (филм од 1928)

**Циркус** (англиски: *The Circus*) — американски филм од 1928 година, во режија на Чарли Чаплин, кој е автор и на сценариото и ја игра главната улога, заедно со Мерна Кенеди (*Merna Kennedy*), Ал Ернест Гарсија (*Al Ernest Garcia*), Хенри Бергман (*Henry Bergman*) и Хари Крокер (*Harry Crocker*). Во 1929 година, за овој филм, Чаплин добил почесна награда од Американската филмска академија (за севкупно остварување, иако тој бил номиниран во категоријата за најдобар глумец).
мини|Постер за филмот „Циркус“
## Содржина
мини|Постер за филмот „Циркус“
Еден крадец му го краде паричникот на еден човек и за да не биде откриен, го става во панталоните на еден скитник (го игра Чаплин). Подоцна, жртвата на кражбата го здогледува паричникот кај скитникот и го пријавува кај полицаецот. Бегајќи, тие влегуваат во циркусот токму за време на претставата и сите гледачи се воодушевени од скитникот. Поради тоа, сопственикот на циркусот (го игра Гарсија) му нуди работа на скитникот, но утредента, за време на пробата, тој се покажува во лошо светло и не ја добива работата. Таму, скитникот ја запознава ќерката (ја игра Кенеди) на сопственикот на циркусот и се вљубува во неа.

Меѓутоа, подоцна, кога работниците во циркусот даваат отказ, скитникот е ангажиран како физички работник. Кога случајно ќе упадне на среде претстава, публиката повторно е воодушевена од него и сопственикот на циркусот сфаќа дека тој е главната атракција. Така, скитникот работи тешки работи без да знае дека е главната ѕвезда сè додека еднаш ќерката на сопственикот не му ја каже тајната. Потоа, тој добива поголема плата и ужива повластен третман. Работите се менуваат кога во циркусот пристигнува одачот на јаже, згодниот Рекс (го игра Крокер) во кого се вљубува ќерката на сопственикот. Скитникот е разочаран и повеќе не е во состојба да ја засмејува публиката, поради што му се заканува отказ. Еднаш, кога Рекс не се појавува на претставата, скитникот го заменува на јажето. По претставата, тој се тепа со сопственикот и добива отказ, но следната вечер кај него доаѓа ќерката на сопственикот, која избегала од циркусот. Скитникот добива идеја: се враќа во циркусот и го наговорува Рекс да се ожени со девојката. По нивната венчавка, сите тројца се враќаат во циркусот којшто заминува во друг град, а скитникот, иако е поканет да работи во циркусот, сепак не им се придружува, останувајќи сам.

## Наводи

Категорија:Американски филмови
Категорија:Филмови од 1928 година
Категорија:Црно-бели филмови
Категорија:Неми филмови
Категорија:Филмови на Чарли Чаплин
Категорија:Филмови со Чарли Чаплин
Категорија:Филмови со Мерна Кенеди
Категорија:Филмови со Хенри Бергман
Категорија:Филмови со Ал Ернест Гарсија
Категорија:Филмови со Хари Крокер
Категорија:Филмови со Џон Ранд
Категорија:Филмски комедии
Танго сплетка (филм од 1914)

безрамка|десно
**Танго сплетка** (англиски: *Tango Tangle*)- американски филм од 1914 година, во режија на Мак Сенет (*Mack Sennett*), кој е автор и на сценариото. Во главните улоги играат Чарли Чаплин, Роско Арбакл (*Roscoe Arbuckle*), Форд Стерлинг (*Ford Sterling*) и Честер Конклин (*Chester Conklin*). Филмот е познат и по насловот „Чарлиевата занимација“ (*Charlie's Recreation*).
## Содржина
Во оваа кратка комедија, Чарли Чаплин (кој се појавува без своите препознатливи мали мустаќи) е млад, убаво облечен човек кој, малку поднапиен, упаѓа на еден бал. Трубачот (го игра Стерлинг) и кларинетистот (го игра Арбакл) од оркестарот се вљубени во девојката од гардеробата и меѓусебе се тепаат за неа. Сепак, додека свири оркестарот, пијаното конте (го игра Чаплин) почнува да игра со девојката. Љубоморниот трубач се преправа дека му е лошо и го испраќа кларинетистот да му донесе вода, а потоа, искористувајќи го неговото отсуство, оди на подиумот и се тепа со својот соперник. Меѓутоа, тогаш доаѓа кларинетистот, па уплашениот трубач му ја остава девојката, а тој и контето продолжуваат да се тепаат кај гардеробата, сè додека двајцата не паднат изнемоштени на подот.

## Надворешни врски
Charlie's Recreation (1914) - Charlie Chaplin - YouTube

## Наводи

Категорија:Американски филмови
Категорија:Филмови од 1914 година 
Категорија:Црно-бели филмови 
Категорија:Неми филмови 
Категорија:Филмови на Мак Сенет 
Категорија:Филмови со Чарли Чаплин
Категорија:Филмови со Роско Арбакл 
Категорија:Филмови со Форд Стерлинг
Категорија:Филмови со Честер Конклин  
Категорија:Филмски комедии
Хидрокодон

**Хидрокодонот** е полусинтетски опоид синтетизиран од кодеинот, еден од опоидните алкалоиди кои ги има во афионот. Тој е наркотичен аналгетик кој се употребува орално за ублажување на умерена до тешка болка, но исто така се употребува во течна форма како антитусик.

## Историја
Хидрокодонот за првпат бил синтетизиран во 1920 година во Германија.

Категорија:Морфинани
Категорија:Германски пронајдоци
Категорија:Кетони
Категорија:Фенолни етри
Халкедон

**Халкедон** или **Халкидон** бил стар приморски град во Витинија, во Мала Азија. Градот се наоѓал речиси директно спротивно од Византиум, јужно од Скутари (денешен Усќудар) и денес е област во Истанбул наречен **[[Кадиќој]]**.

Во 451 година во градот бил одржан Четвртиот вселенски собор.

Категорија:Старогрчки градови во Турција
Категорија:Членки на Делскиот сојуз
Категорија:Населени места основани во 7 век п.н.е.
Киркасии

**Киркасии** (, *Агија Тријада*; книжевно: *Αγία Τριάς*, *Агија Тријас*, до 1953 година: *Κιρκάσιοι*, *Киркасии*) — новосоздадено село во Солунско, Егејска Македонија, дел од денешната Општина Гида, во Централна Македонија, Грција.

## Географија и местоположба

Селото се наоѓа на дваесетина километри источно од градот Бер, меѓу селата Продром и Трихлево, на надморска височина од 15 метри.

Сместено е во областа Урумлак, на три километри источно од реката Бистрица.

## Историја

Киркасии претставува нова бегалска населба, која била создадена во атарот на селото Продром по 1923 година.

По завршувањето на Втората светска војна и Граѓанската војна во Грција, во 1953 година, името на селото било преименувано во Агија Тријада (*Αγία Τριάδα*).

### Потекло и значење на името

Бидејќи бегалското население во селото кое и ја создало населбата му припаѓало на племето Киргизи, веројатно е дека селото го добило името од овој етноним.

## Стопанство

Земјата е многу плодна и се наводнува. Населението се занимава со земјоделство, произведува многу памук, шеќерна репка, пченица и други земјоделски производи. Дел од населението се занимава и со краварство.

## Население

Населбата првпат е спомената во пописот од 1928 година, кога биле попишани 165 жители, а во 1940 година поради добрите услови (плодната земја) се зголемило на 322 жители. Во 1951 година имало 392, во 1961 година 465, во 1971 година 447, во 1981 година 436, во 1991 година 387 жители.

Во пописот спроведен во 2001 година, селото било попишано со 332 жители. Во најновиот спроведен попис од 2011 година во Грција, селото било забележано со 279 жители.

## Самоуправа и политика

Селото припаѓа на општинската единица Мелик со седиште во истоименото село, која припаѓа на поголемата општина Гида, во округот Иматија. Воедно, селото е дел од општинскиот оддел Продром, во кој покрај Киркасии влегуваат и селата Продром и Ново Продром.

## Културни и природни знаменитости
* Црква „Св. Троица“

## Наводи

Категорија:Гида
Демирхисарска парохија

**Демирхисарска парохија** — македонска православна парохија, дел од Крушевско-демирхисарското архијерејско намесништво на Преспанско-пелагониската епархија на МПЦ - ОА. Парохијата го опфаќа градот Демир Хисар (парохиско седиште) и селата Стругово, Загориче, Утово,  Обедник, Свиниште, Метимир и Смилево. Старешина на парохијата е Тони Смуткоски (сос. 2016).

## Цркви

Ова е список на црквите во парохијата. Можно е списокот да е нецелосен.

## Поврзано
* Крушевско-демирхисарско архијерејско намесништво

## Наводи

## Надворешни врски

* Профил на страницата на епархијата


Категорија:Парохии во Крушевско-демирхисарското архијерејско намесништво
Категорија:Парохии на МПЦ
Филозофија на математиката

[thumb|''[Principia Mathematica*, едно од најбитните дела на филозофијата на математиката.]]
*'Филозофија на математиката*' — гранка на [[филозофијата на науката]] која се обидува да одговори на сите прашања врзани за основите на [[математика]]та. Сретнуваме прашања од следниов вид: *дали е математиката неопходна?*, *зошто математиката е корисна и успешна во опишувањето на природата?*, *во која смисла, можеме да кажеме дека математичките ентитети постојат?* и *како ја одредуваме вредноста на вистинитост на еден математички исказ?''.

Различните одговори на овие прашања се распределуваат во различни мисловни школи, меѓу кои најистакнати се:
* математички реализам или платонизам,
* формализмот
* логицизмот,
* интуиционизмот
* конструктивизмот.

## Наводи

Категорија:Филозофија на математиката
Категорија:Филозофија на науката
Рудолф Карнап

мини|Родното место на Рудолф Карнап во Вупертал
**Рудолф Карнап** (;  – ) — германски филозоф кој работел во Европа пред 1935, а во САД потоа до крајот на својот живот. Карнап е еден од главните членови на Виенскиот круг и проповедник на логичкиот позитивизам. Се смета за „еден од џиновите помеѓу филозофите на ХХ. век“

## Наводи

Категорија:Германски филозофи
Категорија:Германски логичари
Категорија:Аналитички филозофи
Категорија:Филозофи на јазикот
Категорија:Филозофи на науката
Категорија:Логички позитивизам
Категорија:Германски социјалисти
Категорија:Апсолвенти на Јенскиот универзитет
Категорија:Луѓе од Вупертал
Категорија:Апсолвенти на Хумболтовиот универзитет
Категорија:Емпиристи
Нов Чеган

**Нов Чеган** (, *Неос Агиос Атанасиос*) — новоизградено село во Воденско, Егејска Македонија, денес во општината Воден на Постолскиот округ во Централна Македонија, Грција. Населението е македонско, преселено од старото село Чеган.

## Географија и местоположба
Селото е сместено 4 км источно од Чеган и 8 км северозападно од Острово. Лежи на надморска височина од 706 м.

## Историја
Населбата е подигната во 1980-тите, според властите, поради наводната „геолошката нестабилност“ на старото село и населението на Чеган во голема мера е преселено во него.

Старото село Чеган значително настрадало Втората светска и Граѓанската војна, во кои многу жители загинале како активни борци во борбата против постоечкиот режим. Бројни семејства биле принудени да се иселат во Р Македонија и источноевропските земји, а самото село останало напуштено. Жителите биле преселени нешто пониско, во новосоздадениот Нов Чеган. По нормализацијата на состојбите, дел од жителите се вратиле и го обновиле Чеган, но населението веќе било значајно намалено и понатаму опаѓало, за што сведочи фактот што денес тоа има само 67 жители. Присилното иселување на селаните се смета за политичко-стратешка одлука, со цел да се олесни нивната асимилација поради блискоста на новото место со сообраќајниците, наместо понуденото официјално образложение.

## Население
Како нова населба, Нов Чеган за првпат се јавува во пописот од 1991 г.

## Самоуправа и политика
Селото припаѓа на општинската единица Островско Езеро со седиште во Острово, која припаѓа на поголемата општина Воден, во округот Постол. Воедно, селото е дел од општинскиот оддел Чеган, каде спаѓа и селото Чеган.

## Поврзано
* Чеган
* Бегна — поранешно село на дел од чеганското население
* Чеганска офанзива
* Чеган Планина

## Наводи

Категорија:Воден
Милош Милоевиќ

мини|десно|300п|Историско-етнографската карта на „Србите“ од 1873 г.
**Милош С. Милоевиќ** (;  - ) — српски историчар, политичар и писател, еден од идеолозите на српската пропаганда во Македонија и големосрпството на Балканот како целина.

## Животопис
Роден е во 1840 г. во с. Црна Бара, западна Србија, во семејство на свештеник. Основното образование го стекнал во Глоговац, а учел гимназија во Белград. Потоа две години учел правни науки во Белградскиот лицеј (1859-1862). Заминал во Москва, каде три годни Историско-филозофското одделение на Филозофскиот факултет при Московскиот универзитет, но не ги звршил студиите.

По враќањето во Србија, стапил во судска служба, а потоа станал наставник и директор во гимназиите во Валево, Белград и Лесковац. За време на Српско-турските војни (1876 и 1878 г.) ги предводел Ибарските доброволци.

Доста пропатувал низ Косово, Поморавјето и Македонија, со цел да ги осознае тие краишта и „Србите“ во Македонија, и со тоа да ја потпомогне пропагандата за српското „освестување“ на населението.

По смртта на кнезот Михајло Обреновиќ (1823-1868), а на иницијативa на српскиот државник Јован Ристиќ (1831-1899) и белградскиот митрополит Милое-Михаило М. Јовановиќ (1826-1898) во август 1868 г. е создаден *Одбор за училишта и учители во [[Стара Србија]], [[Македонија]] и [[Босна и Херцеговина]]* во кој Милоевиќ учествувал како активен деец. Одборот без престан равотел до 1876 г., кога избиле српско-турските војни.

В 1873 г. Милоевиќ со помош на Коста Шуменковиќ издал историско-етнографска карта на „српските земи“. Првата варијанта претрпела низа променети изданија низ годините со распадот на СФРЈ. Оваа карта ја потпомогнала идеологијата на големосрпската доктрина и имала значајно влијание врз многуте поколенија ученици под пропагандата за воспитување во духот на српска (или југословенска) припадност.

Во 1870 г. е предложен од Матија Бан за еден од членовите на Одборот за Македонија, со пододбори низ цела Стара Србија и Македонија како во Врање, Скопје, Тетово, Куманово, Призрен, Кичево, Прилеп, Костур, Охрид итн.

Во 1886 г. бил еден од основачите на друштвото „Свети Сава“, кое имало за цел да го пропагира српството во Македонија.

## Поврзано
* Големосрпство
* Српска пропаганда во Македонија

## Наводи

Категорија:Српски историчари
Категорија:Српски политичари
Категорија:Српски правници
Категорија:Српска пропаганда во Македонија
Категорија:Српски националисти
Категорија:Срби од 19 век
Категорија:Апсолвенти на Белградскиот универзитет
Категорија:Носители на Орденот на Свети Сава
Горно Сари Ќој

**Горно Сариќој** (, *Ано Потамија*, до 1928 *Σαρή Κιόι*, *Сариќој*) — село во Општина Кукуш во Кукушкиот округ, Егејска Македонија, денес во областа Централна Македонија, Грција.

## Географија и местоположба

Селото се наоѓа на 8 километри југоисточно од градот Кукуш, на неколку километри од грчко-македонската граница, во близина на североисточниот брег на Дојранското Езеро. Селото се наоѓа на надморска височина од 190 метри.

## Историја

Во „Етнографија на Адријанопол, Монастир и Салоника“ се вели дека во 1873 г. Горно Сариќој се состоело од 20 семејства со 70 жители муслимани Според статистиката на Васил К’нчов („Македонија. Етнографија и статистика“) во 1900 година *Горно Сариќој* имало 70 жители муслимани.

По крајот на Балканските војни, селото било вклучено во составот на Грција. На пописот од 1913 година, во селото биле евидентирани 236 жители (заедно со Долно Сари Ќој), додека во 1920 година 141 жител Турчин. Според Лозанскиот договор, во селото било населено грчко население од Мала Азија, Источна Тракија и Понд, додека од селото се иселиле муслиманските жители. Во 1928 година, селото било преименувано во Ано Потамија.

## Демографија

Во 1928 година селото било чисто бегалско со 290 жители бегалци., додека во 1940 година селото броело 207 жители. Селото во пописот од 1951 година броело 157 жители, на пописот од 1961 година, во селото живееле 136 жители, во 1971 година имало 114 жители, во 1981 година имало 127 жители, додека во 1991 година имало 82 жител. Денеска, населението на селото е 62 жители според пописот од 2011 година.

## Наводи

Категорија:Кукуш
Нов Кавказ

**Нов Кавказ** (, *Неос Кавкасос*) — новоосновано доселеничко село во Леринско, Егејска Македонија, денес во општината Лерин на Леринскиот округ во Западна Македонија, Грција. Населението брои 229 жители (2011).

## Географија и местоположба
Селото се наоѓа 14 км североисточно од градот Лерин, на северниот крај на Леринското Поле, близу до границата со Р Македонија. Лежи на надморска височина од 605 м, а атарот му зафаќа  Неколку стотини метри источно од селото минува Јелашка Река (Сакулева).

## Историја
Населбата е создадена во 1920-тите и населена со Грци доведени од Кавказ, како бегалци од градот Карс, денес во североисточна Турција. Се смета дека поставувањето на населбата толку блиску до границата било направено од чисто политички побуди, особено што сите околни села се населени исклучиво со Македонци.

Во 1928 г. селото имало 604, а во 1940 г. населението се накачило на 856 жители. Како последица на Граѓанската војна бројот на жителите опаднал и продолжил да опаѓа со иселувањето на жителите во поголемите градски центри поради тешките услови за живеење и немањето на вода за пиење.

## Население

## Самоуправа и политика
Селото припаѓа на општинската единица Долно Клештино со седиште во истоименото село, која припаѓа на поголемата општина Лерин, во округот Лерин. Воедно, селото е дел од општинскиот оддел Нов Кавказ, каде тоа е единствено населено место.

## Наводи

Категорија:Лерин
Карс

**Карс** е град во североисточна Турција и седиште на покраината Карс.

Со население од 73,826 жители (во 2010), претставува најголем град на турската страна на границата со Ерменија. Неговото значење нараснало во 19 век, кога Карс бил освојуван од Османлиската и Руската Империја, при што во војната од 1877-1878 потпаднал под Руската Империја. За време на Првата светска војна, Османлиите ја презеле контролата врз градот во 1918 година, но примирјето од Мудрос биле принудени да се откажат од него во корист на Првата ерменска република. За време на Турско-ерменската војна од 1920, турските револуционери го освоиле градот за последен пат.

## Наводи

Категорија:Градови во Турција
Време без војна (филм)

**Време без војна** — македонски игран филм од 1969 година според сценариото на Симон Дракул, во режија на Бранко Гапо. Филмот дава драматична слика за распаѓањето на македонското село. Модерно конципираната режија, документаристичката фактура на фотографијата и метафоричката монтажа го поставуваат во кругот на еден од естетички најсмелите, најквалитетни и најоригинални македонски филмови.

## Содржина
Фидан е млад човек кој живее и работи во градот. Неговиот татко Дичо, селанец и борец во војната и во револуцијата, по војната ја застапува идејата за колективизација и индустријализација на селото. Искрено верувајќи и работејќи на тоа, Дичо се судрува со повеќето од селаните, но најжестоко се конфронтира со својот добар пријател, соборец и побратим Лазар. По пропаѓањето на задругарството, Дичо заминува од селото. По неговата смрт Фидан, исполнувајќи ја татковата желба, го погребува во родното село. Престојувајќи таму, Фидан се обидува да се пронајде себеси во новата средина, во новиот ангажман со сточарството, кој за него значи голем предизвик, како и во контактите со нови лица. Тука доживува и нова љубов со девојката Благуна, ќерка на Лазар, која наскоро станува негова жена. Иако изложен на недовербата на соселаните, Фидан со сиот елан се занимава со одгледувањето на овците. Но, законите на пазарот се немилосрдни и во тие услови не е можна реализација на неговата замисла. Враќањето на Фидан на татковото огниште не му го донесува бараниот мир ниту, пак, нова содржина во животот.

## Награди
*1969 ФЈИФ, Пула, Специјална диплома за режија на Бранко Гапо 
*1969 ФФ, Ниш, Награда за млад артист за Неда Арнериќ 
*1969 13 Ноемвриска награда за Бранко Гапо за режија на филмот „Време без војна“ 
*1972 МФФ, Авелино, Сребрен медал „Тарга д'Аргенто“

## Надворешни врски
* Целиот филм на мрежата YouTube
* Податоци за филмот на IMDB

## Наводи

Категорија:Македонски филмови од 1960-тите
Категорија:Појавено во 1969 година во Македонија
Категорија:Појавено во 1969 година во Југославија
Кипсели

**Кипсели** () — новосоздадено село во Солунско, Егејска Македонија, дел од денешната Општина Гида, во Централна Македонија, Грција.

## Географија и местоположба

Селото се наоѓа на единаесет километри источно од градот Гида, на надморска височина од 14 метри. Селскиот атар зафаќа површина од 12 квадратни километри.

Сместено е во областа Урумлак, во непосредна близина на десниот брег на реката Бистрица.

## Историја

Селото е наполно ново, создадено е по 1923 година кога во него биле сместени исклучително бегалски семејства.

## Стопанство

Кипсели е исклучително богато село, бидејќи располага со богати обработливи површини, кои се наводнуваат. Основни производи во селото се памукот, овошјето, шеќерната репка и пченицата.

## Население

Населбата првпат е спомената во пописот од 1928 година, кога биле попишани 205 жители, а во 1940 година двојно повеќе, односно 564 жители. Во 1951 година имало 453, во 1961 година 621, во 1971 година 535, во 1981 година 534, во 1991 година 520 жители.

Во пописот спроведен во 2001 година, селото било попишано со 437 жители. Во најновиот спроведен попис од 2011 година во Грција, селото било забележано со 376 жители.

## Самоуправа и политика

Селото припаѓа на општинската единица Мелик со седиште во истоименото село, која припаѓа на поголемата општина Гида, во округот Иматија. Воедно, селото е дел од општинскиот оддел Кипсел, во кој покрај Кипсели влегува и Свиничкиот манастир.

## Наводи

Категорија:Гида
ФК Торонто

**ФК Торонто** е кандски професионален фудбалски клуб од градот Торонто, Онтарио. Во моментов се натпреварува во Мејџор сокер лигата (МЛС), односно во нејзината источна конференција.

Клубот е основан на 11 мај 2006 со помош на моменталниот сопственик на клубот, компанијата Мејпл Лиф Спортс и Ентертејнмент, која исто така во своја сопственост држи и хокеарскиот клуб Торонто Мејпл Лифс и кошаркарскиот Торонто Репторс. Во 2007 година Торонто станал првиот канадски клуб во МЛС (американска лига во фудбал) и оттогаш учествувал во
девет сезони, а најголемиот успех го постигнале во сезоната 2015 кога за првпат во историјата се пласирале во плејофот меѓутоа биле елиминирани во првата нокаут рунда од друг канадски клуб Монтреал Импакт. Во 2009 година Торонто за првпат го освоиле канадското првенство, а потоа истиот успех го повториле и следните три сезони (2010, 2011, 2012).

Својте домашни натпревари ФК Торонто ги игра на стадионот БМО Филд. Клубот настапува во црвени дресови и црвени шорцеви.

## Историја
**ФК Торонто** е основан од компанијата Мејпл Лиф Спортс и Ентертејнмент во 2006 година, кога и официјално било објавено името на клубот по добиените резултати од гласањето на навивачите преку слободна интернет анкета.

Својот прв натпревар во МЛС ФК Торонто го одиграл на 7 април 2007, кога биле поразени со 2-0 во Лос Анџелес од Чивас САД. Во првата сезона под водство на шкотскиот тренер Мо Џонстон, тимот завршил на седмото место во Источната конференција и не се квалификувал за плејофот).

## Хронологија
### Сезона по сезона

## Играчи
### Моментален состав

### Играчи со најмногу настапи

*Лига, [[МЛС куп]], [[Канадско првенство во фудбал|Канадско првенство]] и [[КОНКАКАФ Лига на шампиони]]*

Со **болд** се означени играчите кој сѐ уште играат за клубот.

### Играчи со најмногу голови

*[[МЛС]], [[МЛС куп]], [[Канадско првенство во фудбал|Канадско првенство]] и [[КОНКАКАФ Лига на шампиони]]*

Со **болд** се означени играчите кој сѐ уште играат за клубот.

## Тренерска историја

* 1. Вклучени се сите натпреварувања.

## Титули
* **[[Канадско шрвенство во фудбал|Канадско првенство]]** : 4
: 2009, 2010, 2011, 2012.

* **[[Трилиум куп]]** : 2
: 2011, 2014

## Наводи

## Надворешни врски

* Официјално мрежно место

Торонто ФК
Мелик

**Мелик** или **Менлик**; , *Мелики*) — село во Берско, Егејска Македонија, дел од денешната Општина Гида, во Централна Македонија, Грција.

## Географија и местоположба

Селото е една од најголемите населби во Берско. Се наоѓа на околу 25 километри источно од градот Бер, на источната страна на реката Бистрица, на надморска височина од 40 метри. Површината на селскиот атар изнесува 35 квадратни километри.

Сместено е во областа Урумлак.

## Историја

Како и сите села од областа Урумлак, иако носи македонско (словенско) име, одамна е населено со грчко или погрчено македонско население.

По Првата светска војна во 1922 година, во селото биле населени малку грчки бегалци. Во 1928 година имало 43 бегалски семејства со вкупно 156 жители..

## Стопанство

Главно занимање на населението е земјоделството, а претежно се произведуваат памук, пченица и други земјоделски производи. Покрај со земјоделство, во селото, особено е развиено пчеларството.

Во селото постојат бројни трговски и занаетчиски дуќани, како и други установи, бидејќи порано, самото село претставувало седиште на истоимената општина.

## Население

Во 1900 година според Васил К’нчов („Македонија. Етнографија и статистика“) во *Милик (Менлик)* живееле 400 Грци христијани. По податоци на секретарот на Бугарската егзархија, Димитар Мишев („La Macédoine et sa Population Chrétienne“) во 1905 година во Мелик (Менлик) (Melik Menlik) живееле 395 Македонци.

Иако и К’нчов и Бранков го споменуваат селото со 400 односно 395 жители, веројатно било многу поголемо, бидејќи за време на пописот во 1913 година било забележано со 985 жители, а во 1920 година со 1.007 жители. По 1923 година грчките власти тука сместиле 43 бегалски семејства со вкупно 156 жители. Оттука, заедно со бегалците, во 1928 година во Мелик имало 1.366 жители, за нивниот број во 1940 година да се искачи на 2.088 жители. Во 1951 година, Мелик имало 2.220, во 1961 година 2.662, во 1971 година 3.033, во 1981 година 3.245, а во 1991 година 3.290 жители. Зголемувањето на бројот на жителите се должи на добрата местоположба, на комуникациските врски и на фактот што претставува стопанско средиште на една цела област.

Во пописот спроведен во 2001 година, селото било попишано со 3.102 жители. Во најновиот спроведен попис од 2011 година во Грција, селото било забележано со 3.116 жители.

## Самоуправа и политика

Селото припаѓа на општинската единица Мелик со седиште во истоименото село, која припаѓа на поголемата општина Гида, во округот Иматија. Воедно, селото е дел од општинскиот оддел Мелик, во кој е единствено село.

### Меѓународни односи

Мелик има партнерски односи со бугарскиот град Павел Бања.

## Општествени установи

* Полициска станица
* Пошта

## Наводи

## Надворешни врски

Категорија:Гида
Продром (Берско)

**Продром** (понекогаш нарекувано: **Стар Продром**; , *Продромос*) — село во Берско, Егејска Македонија, дел од денешната Општина Гида, во Централна Македонија, Грција.

## Географија и местоположба

Селото се наоѓа на 20 километри североисточно од градот Бер, во непосредна близина на десниот брег на реката Бистрица, на надморска височина од 30 метри.

Сместено е во областа Урумлак.

## Историја

Селото уште од постаро време било населено со Грци.

## Стопанство

Во селото, главна дејност претставува земјоделството. Населението произведува големи количества памук и шеќерна репка.

## Население

Во 1900 година според Васил К’нчов („Македонија. Етнографија и статистика“) во *Продром* живееле 190 Грци христијани. По податоци на секретарот на Бугарската егзархија, Димитар Мишев („La Macédoine et sa Population Chrétienne“) во 1905 година во Продром (Prodrom) живееле 190 Грци.

За време на пописот во 1913 година било забележано со 373 жители. Во 1920 година во Продром имало 374, а во 1928 година 469, од кои само 18 бегалци. Во 1940 година биле попишани 649, во 1951 година 738, во 1961 година 819, во 1971 година 839, во 1981 година 895, а во 1991 година 933 жители. Зголемувањето на бројот на жителите се должело на плодните обработливи површини и на убавата местоположба на селото.

Во пописот спроведен во 2001 година, селото било попишано со 896 жители. Во најновиот спроведен попис од 2011 година во Грција, селото било забележано со 815 жители.

## Самоуправа и политика

Селото припаѓа на општинската единица Мелик со седиште во истоименото село, која припаѓа на поголемата општина Гида, во округот Иматија. Воедно, селото е дел од општинскиот оддел Продром, во кој покрај Продром влегуваат и селата Нов Продром и Киркасии.

## Наводи

Категорија:Гида
Продром

**Продром** може да се однесува на следниве места:

* Продром (Берско) — село во Берско, Егејска Македонија
* Продром (Ениџевардарско) — село во Мегленско, Егејска Македонија
Арахос

**Арахос** () — новосоздадено село во Берско, Егејска Македонија, дел од денешната Општина Гида, во Централна Македонија, Грција.

## Географија и местоположба

Селото се наоѓа на околу еден километар северно од главниот пат што води од градот Солун за градот Бер, 4 километри северозападно од селото Плати, на надморска височина од 10 метри. Вкупната површина на селскиот атар изнесува 6 квадратни километри.

Сместено е во областа Урумлак, источно од Бер. Во минатото се наоѓало на југоисточниот брег на пресушеното Ениџевардарско Езеро. На север се наоѓаат селата Плугар и Зорбатово, од кои е одделено со реката Колудеј.

## Историја

Селото Арахос е целосно нова населба, изградена по извршените мелиорации, односно по исушувањето на Ениџевардарското Блато и по регулацијата на новите корита на реките Вардар и Колудеј. Првично, тука биле сместени главно бегалски семејства од позагрозени села.

## Стопанство

Селото е опколено со обработливи површини, бидејќи се наоѓа сред пространо плодно поле, а тие се наводнуваат од системот за наводнување од водите на реката Колудеј. Населението се занимава со земјоделство, произведувајќи многу пченица, пченка, памук, бостан и други земјоделски производи.

## Население

Населбата првпат е спомената во пописот од 1940 година со 354 жители, во 1951 година биле попишани 634, во 1961 година 635, во 1971 година 467, во 1981 година 430, а во 1991 година 415 жители.

Во пописот спроведен во 2001 година, селото било попишано со 487 жители. Во најновиот спроведен попис од 2011 година во Грција, селото било забележано со 393 жители.

## Самоуправа и политика

Селото припаѓа на општинската единица Плати со седиште во истоименото село, која припаѓа на поголемата општина Гида, во округот Иматија. Воедно, селото е дел од општинскиот оддел Арахос, во кој е единствено село.

## Наводи

Категорија:Гида
Корифи

**Корифи** () — село во Солунско, Егејска Македонија, дел од денешната Општина Гида, во Централна Македонија, Грција.

## Географија и местоположба

Селото се наоѓа на неколку километри југоисточно од градот Гида, а западно од градот Солун, во близина на железничката пруга која води од Солун за Атина, на надморска височина од 10 метри.

Сместено е во областа Урумлак. На половина километар западно од селото се наоѓа маалото Нихор (*Νεοχωρόπουλο*), во минатото сметано за одделно село.

## Историја

Неговото население уште од порано било погрчено.

По Првата светска војна, во 1922 година, во селото биле населени грчки бегалци. Во 1928 година, Корифи била мешана населба со 24 бегалски семејства со вкупно 88 жители, додека во Неохоропуло - биле сместени 21 бегалско семејство со вкупно 87 жители.

## Стопанство

Селото е сместено во сред поле, кое е многу плодно и располага со одлични услови за земјоделство. Основни производи на селото се памукот и шеќерната репка, а големо внимание му се посветува и на краварството, бидејќи селото располага со 2.000 декари зелени површини кои се користат како ливади.

## Население
По податоци на секретарот на Бугарската егзархија, Димитар Мишев („La Macédoine et sa Population Chrétienne“) во 1905 година во Корифи (Korifi) живееле 145 Грци.

Иако Бранков го споменува со 145 жители, изгледа селото било многу поголемо, бидејќи со пописот во 1913 година селото било забележано со 455 жители, а во 1920 година со 568 жители. По 1923 година тука биле населени и 24 бегалски семејства со 89 жители. Поради убавата местоположба, плодната почва и извршените мелиорации, бројот на населението постојано растел. Од 816 жители, колку што биле забележани во 1928 година, во 1940 година нивниот број се покачил на 1.206. Во 1951 година биле попишани 1.208, во 1961 година 1.686, во 1971 година 1.656, во 1981 година 1.650, а во 1991 година 1.520 жители. Зголемувањето на бројот на жителите во 1961 година па наваму се должело и на фактот дека соседното село Нихор било припоено кон Корифи. Од 2001 година, селото Нихор повторно се води како посебна населба.

Во пописот спроведен во 2001 година, селото било попишано со 1.544 жители. Во најновиот спроведен попис од 2011 година во Грција, селото било забележано со 1.227 жители.

## Самоуправа и политика

Селото припаѓа на општинската единица Плати со седиште во истоименото село, која припаѓа на поголемата општина Гида, во округот Иматија. Воедно, селото е дел од општинскиот оддел Корифи, во кој покрај Корифи влегува и селото Палихор.

## Наводи

Категорија:Гида
Нов Продром

**Нов Продром** (, *Неос Продромос*) — новосоздадено село во Берско, Егејска Македонија, дел од денешната Општина Гида, во Централна Македонија, Грција.

## Географија и местоположба

Селото се наоѓа на 20 километри источно од градот Бер, на надморска височина од 30 метри. Сместено е околу 4 километри источно од старата населба Продром и исто толку североисточно од Мелик.

Сместено е во областа Урумлак, во непосредна близина на десниот брег на реката Красопулис, пред нејзиното влевање во Бистрица.

## Историја

Селото е наполно ново, создадено е по 1924 година кога во него биле сместени исклучително грчки доселенички семејства. Населбата била изградена во близина на селото Продром. Во неа биле сместени 49 грчки доселенички семејства од Понд и Кавказ, со вкупно 160 жители.

## Стопанство

Основни производи на селото, како и на целата област, се памукот, шеќерната репка и пченицата.

## Население

Првично, во селото биле сместени 49 грчки доселенички семејства со вкупно 160 жители, колку што броело селото во 1928 година. Благодарение на убавата местоположба и плодните обработливи површини, Нов Продром покажувал постојан пораст. Во 1940 година било забележано со 202, во 1951 година со 270, во 1961 година со 269, во 1971 година со 268, во 1981 година со 235, а во 1991 година со 222 жители.

Во пописот спроведен во 2001 година, селото било попишано со 203 жители. Во најновиот спроведен попис од 2011 година во Грција, селото било забележано со 181 жител.

## Самоуправа и политика

Селото припаѓа на општинската единица Мелик со седиште во истоименото село, која припаѓа на поголемата општина Гида, во округот Иматија. Воедно, селото е дел од општинскиот оддел Продром, во кој покрај Нов Продром, влегуваат и селата Киркасии и Продром.

## Наводи

Категорија:Гида